
DR.30.10.2002 1 
 

  

MALAYSIA 

DEWAN RAKYAT 

Rabu, 30 Oktober 2002 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Dato' Haji Muhamad bin Abdullah) 
mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

1. Tuan Haji Siam bin Haji Kasrin [Batu Pahat] minta Menteri Kewangan 
menyatakan jumlah pencaruman KWSP dan nilainya yang terlibat dengan kegiatan 
penipuan mengeluarkan wang caruman melalui Skim Pendidikan, Skim Hilang Upaya dan 
membeli rumah sejak setahun yang lalu. 

 Timbalan Menteri Kewangan [Dato’ Chan Kong Choy]: Tuan Yang di-Pertua, 
dalam tahun 2001, tiada kes penipuan yang telah dikesan. Bagi tempoh Januari 2002 
hingga September 2002, KWSP telah mengesan sebanyak 336 kes penipuan pengeluaran 
caruman yang melibatkan RM4.2 juta, dari jumlah tersebut 253 kes melibatkan skim 
pengeluaran pendidikan berjumlah RM2.1 juta, 31 kes melibatkan skim pengeluaran hilang 
upaya berjumlah RM1.21 juta dan 52 kes melibatkan skim pengeluaran perumahan 
berjumlah RM0.71 juta. 

 Dalam tempoh yang sama, KWSP telah mengambil tindakan mahkamah ke atas 
34 ahli yang menipu. Lapan daripada mereka telah dijatuhkan hukuman penjara atau denda 
oleh mahkamah, ini melibatkan dua skim pengeluaran pendidikan dan masing-masing tiga 
kes bagi skim pengeluaran hilang upaya dan skim pengeluaran perumahan. Sekian, terima 
kasih. 

 Tuan Haji Siam bin Haji Kasrin: Tuan Yang di-Pertua, terima kasih dan terima 
kasih Yang Berhormat Timbalan Menteri. Soalan tambahan saya, adakah kementerian 
sedia mengkaji semula perolehan kepada skim hilang upaya pada masa ini yang terlalu 
rendah dibandingkan kos sara hidup yang ada, kepada skim hilang upaya yang lebih 
fleksibel.  Terima kasih. 

 Dato’ Chan Kong Choy: Tuan Yang di-Pertua, terima kasih Ahli Yang Berhormat.   
Untuk pengetahuan Ahli Yang Berhormat, sekarang bagi seseorang ahli yang telah 
disahkan hilang upaya, pihak KWSP akan membayar satu bayaran secara purata iaitu 
RM2,000, tetapi pembayaran ini adalah sebagai suatu manfaat tambahan kepada ahli 
secara ex gratia kerana untuk kehilangan upaya seseorang pekerja, badan kerajaan yang 
lain adalah dipertanggungjawabkan untuk menjagakannya seperti SOCSO dan bukan 
tanggungjawab KWSP. 

 Walau bagaimanapun, secara prihatin kita juga bayar secara purata RM2,000, 
tetapi baru-baru ini kita telah menerima banyak rayuan daripada pihak pencarum, Yang 
Berhormat juga, kita juga menerima rayuan daripada pihak MTUC supaya bayaran ini 
sungguhpun secara ex gratia, tetapi adalah dianggap terlalu rendah rayuan supaya kita 
mengulang kaji pembayaran hilang upaya ini, maka kita sedang mengulang kaji perkara ini, 
kalau sekiranya didapati pembayaran ini sungguhpun secara ex gratia adalah terlalu 
rendah, kita akan review kadar pembayaran ini. Kita akan mengambil satu keputusan tidak 
sama lagi.  Sekian, terima kasih. 

 Dr. Tan Seng Giaw: Tuan Yang di-Pertua, soalan tambahan, sungguhpun ada 
skim seperti untuk komputer dan sebagainya, adalah pada teorinya baik. Bolehkah Yang 
Berhormat terangkan mengenai penipuan untuk membeli komputer ini. Bilangan yang 



MALAYSIA DEWAN RAKYAT Rabu, 30 Oktober 2002 Mesyuarat dimulakan pada pukul 10.00 pagi DOA [Timbalan Yang di-Pertua (Dato' Haji Muhamad bin Abdullah) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN 1. Tuan Haji Siam bin Haji Kasrin [Batu Pahat] minta Menteri Kewangan menyatakan jumlah pencaruman KWSP dan nilainya yang terlibat dengan kegiatan penipuan mengeluarkan wang caruman melalui Skim Pendidikan, Skim Hilang Upaya dan membeli rumah sejak setahun yang lalu. Timbalan Menteri Kewangan [Dato' Chan Kong Choy]: Tuan Yang di-Pertua, dalam tahun 2001, tiada kes penipuan yang telah dikesan. Bagi tempoh Januari 2002 hingga September 2002, KWSP telah mengesan sebanyak 336 kes penipuan pengeluaran caruman yang melibatkan RM4.2 juta, dari jumlah tersebut 253 kes melibatkan skim pengeluaran pendidikan berjumlah RM2.1 juta, 31 kes melibatkan skim pengeluaran hilang upaya berjumlah RM1.21 juta dan 52 kes melibatkan skim pengeluaran perumahan berjumlah RM0.71 juta. Dalam tempoh yang sama, KWSP telah mengambil tindakan mahkamah ke atas 34 ahli yang menipu. Lapan daripada mereka telah dijatuhkan hukuman penjara atau denda oleh mahkamah, ini melibatkan dua skim pengeluaran pendidikan dan masing-masing tiga kes bagi skim pengeluaran hilang upaya dan skim pengeluaran perumahan. Sekian, terima kasih. Tuan Haji Siam bin Haji Kasrin: Tuan Yang di-Pertua, terima kasih dan terima kasih Yang Berhormat Timbalan Menteri. Soalan tambahan saya, adakah kementerian sedia mengkaji semula perolehan kepada skim hilang upaya pada masa ini yang terlalu rendah dibandingkan kos sara hidup yang ada, kepada skim hilang upaya yang lebih fleksibel. Terima kasih. Dato' Chan Kong Choy: Tuan Yang di-Pertua, terima kasih Ahli Yang Berhormat. Untuk pengetahuan Ahli Yang Berhormat, sekarang bagi seseorang ahli yang telah disahkan hilang upaya, pihak KWSP akan membayar satu bayaran secara purata iaitu RM2,000, tetapi pembayaran ini adalah sebagai suatu manfaat tambahan kepada ahli secara ex gratia kerana untuk kehilangan upaya seseorang pekerja, badan kerajaan yang lain adalah dipertanggungjawabkan untuk menjagakannya seperti SOCSO dan bukan tanggungjawab KWSP. Walau bagaimanapun, secara prihatin kita juga bayar secara purata RM2,000, tetapi baru-baru ini kita telah menerima banyak rayuan daripada pihak pencarum, Yang Berhormat juga, kita juga menerima rayuan daripada pihak MTUC supaya bayaran ini sungguhpun secara ex gratia, tetapi adalah dianggap terlalu rendah rayuan supaya kita mengulang kaji pembayaran hilang upaya ini, maka kita sedang mengulang kaji perkara ini, kalau sekiranya didapati pembayaran ini sungguhpun secara ex gratia adalah terlalu rendah, kita akan review kadar pembayaran ini. Kita akan mengambil satu keputusan tidak sama lagi. Sekian, terima kasih. Dr. Tan Seng Giaw: Tuan Yang di-Pertua, soalan tambahan, sungguhpun ada skim seperti untuk komputer dan sebagainya, adalah pada teorinya baik. Bolehkah Yang Berhormat terangkan mengenai penipuan untuk membeli komputer ini. Bilangan yang.